Paulus en evangelisasie (3) - www.bybelkennis.co.za
First they came for the Socialists, and I did not speak out– Because I was not a Socialist. Then they came for the Trade Unionists, and I did not speak out– Because I was not a Trade Unionist. Then they came for the Jews, and I did not speak out– Because I was not a Jew.Then they came for me–and there was no one left to speak for me. – Martin Niemöller (1892–1984) oor lafhartigheid van die Duitse intellektueles teenoor Hitler
Die ononderhandelbare evangelie wat Paulus verkondig
Want Hy het ‘n dag bepaal waarop Hy regverdig oor die wêreld gaan oordeel deur ‘n man wat Hy uitgekies het. As bewys daarvan vir almal, het Hy Homuit die dood laat opstaan (Handelinge 17:31).
Hier word Jesus bekendgestel. Paulus het eers die raamwerk daargestel voordat hy vir Jesus bekendstel. Dit is die metanarratief – die groot storie wat al die ander stories verduidelik.
Postmoderne mense hou van stories, maar hulle haat die groot storie wat al die kleiner stories verstaanbaar maak. Wat insiggewend is, is dat Paulus nie van die opstanding wegskram nie. Dit is wat so baie aanstoot gee – liggaamlike opstanding was vir die Grieke onaanvaarbaar. Die gevolg is dat party van sy hoorders hom uitgelag het. Hy pas nie die evangelie aan om dit meer aanvaarbaar te maak nie.
Vir Paulus is daar sekere ononderhandelbare waarhede in die evangelie. Dit kan nie afgewater word net om dit meer aanvaarbaar te maak nie. Is dit nie ‘n taktiese fout nie? Ons lees immers: ‘n Paar mense het gelowig geword (17:34). Maar vir Paulus is daar sekere waarhede waaroor hy nie bereid is om oor te onderhandel nie – al ontstel dit sy hoorders. Ons kan nie kompromieë oor die evangelie aangaan nie.
Hoe reageer ek teenoor die evangelie?
Laaste 30: 26,374
Laaste 365 Dae: 484,565